Die Republiek van Kaalvoet | Die Joernaal van Kaalvoet
« Garters en Bouquets
Buite Vleesbaai staan daar 'n plaasstoor »
Die Republiek van Kaalvoet
Oktober 29, 2009 deur Kaalvoet
Die kruis van elke selferkende rockstar, is mos dat ons elkeen eintlik 'n regte werk ook het. Party werke is lekker. Een van my kollegas verhuur kanoes op Clifton se strand, maar net in die somer. En dan is daar party van ons wat diep in die ratrace sit, soos die een ou van die Dirty Skirts wat 'n argitek of iets is.
Ek vang myself gereeld deesdae dat ek oorweeg om 'n snor te kweek en vir die staat te gaan werk, maar gewoonlik sit die idee van van die grys pak my genoeg af om van die plan te laat afsien.
http://www.wordbouquet.co.za het my so wyle terug genader vir 'n onderhoud. Ek het vir Sune mooi beduie dat ek rerig nie weer 'n "hoe lank speel jy al kitaar" en "wie is jou invloede" onderhoud wil doen nie. Hulle moet lekker wees.
Nou vir die rekord, dis nou 10 jaar, en Albert King, Allen Collins, Valiant Swart en my pa (wat glad nie kan kitaar speel nie, maar ek mos mooi speel of ophou). Ek het ses kitare, en ek haat Strats. Google dit hier as jy wil weet.
Anyway, om terug te kom na die storie, een van Sune se vrae was:" Indien jy 'n onbeperkte hoeveelheid geld het, watter tipe persoonlike projek sal jy aanpak en hoe sal jy dit aan die publiek voorlê? Daar is geen grense nie!"
Nou, ons rockstars, vir die wat nie weet nie, moet in so geval die standaard mooi meisies, groot paarties, geen reels antwoord gee, wat ek toe natuurlik doen. Maar ek het begin dagdroom oor die ding.
In die Romeinse tyd, het my bra Hanru my nou die dag beduie, het die ryk mense 'n kunstenaar aangeem, en hom board en lodging gegee as hy poems skryf of kitaar speel/Se nou, ek koop 'n eiland, net so af van die Mosambiekse kus. Mosambiek het groot voorrade rum en bier, en die omliggende Portugese sal kan sorg vir die wyn. Die weer is meestal lekker. Ek sal dan 'n fancy studio laat inrig en al my favourite musikante en die wat ek jammer kry kom laat bly op my eiland. Ek sal vir niemand vertel waar die eiland is nie, maar almal gaan weet daar kom goeie musiek van daar af. Amper iets soos Monserrat.
Ek wou vir my vriendin Vis 'n ere-plek op die eiland gegee het, maar sy kan glo nie eers 'n driehoekie speel nie. 'n Verder toevoeging tot my eiland is dus 'n kolonie waar ons die muse kan huisves. Ons rockstars het almal 'n meisie oor wie ons droom en tunes oor skryf. "n Addisionele kolonie vir groupies is ook nie 'n slegte idee nie. Groupies is handig vir kitare dra en ren-a-crowds. Daar is dus iets vir die gees en iets vir die vlees.